               EUROPSKA KOMISIJA
            Bruxelles, 14.2.2018.
            COM(2018) 71 final
            2018/0032(NLE)
            Prijedlog
            ODLUKE VIJEĆA
            o sklapanju, u ime Europske unije, Sporazuma između Europske unije i Švicarske Konfederacije o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Uredba (EU) br. 515/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, instrumenta za financijsku potporu u području vanjskih granica i viza i stavljanju izvan snage Odluke br. 574/2007/EZ stupila je na snagu 21. svibnja 2014., a primjenjuje se od 1. siječnja 2014.
                  1

               Uredba (EU) br. 514/2014 Europskog parlamenta i Vijeća od 16. travnja 2014. o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama također je stupila na snagu 21. svibnja 2014. i primjenjuje se od 1. siječnja 2014.
                  2
                Na temelju članka 19. Uredbe (EU) br. 515/2014 odredbe Uredbe (EU) br. 514/2014 primjenjuju se na instrument za financijsku potporu u području vanjskih granica i viza kao dio Fonda za unutarnju sigurnost (dalje u tekstu „ISF – granice i vize”).

               Svrha je instrumenta ISF – granice i vize uspostaviti mehanizam solidarnosti kojim se države sudionice istim pravilima na razini EU-a o kontroli vanjskih granica povezuju u svojim interesima i međusobno obvezuju. ISF – granice i vize služit će za postizanje jednog od ključnih ciljeva schengenske pravne stečevine – podjele odgovornosti za „učinkovit, visok i jedinstven stupanj nadzora na [...] vanjskim granicama”, kako je utvrđeno u članku 15. Uredbe (EU) br. 2016/399 Europskog parlamenta i Vijeća
                  3
               . Stoga je riječ o razvoju schengenske pravne stečevine.

               Člankom 5. stavkom 7. Uredbe (EU) br. 515/2014 predviđeno je da države uključene u provedbu, primjenu i razvoj schengenske pravne stečevine sudjeluju u Instrumentu u skladu s odredbama te Uredbe te da se sklapaju sporazumi o financijskim doprinosima tih država Instrumentu i utvrđuju dodatna pravila nužna za takvo sudjelovanje, uključujući odredbe kojima se osigurava zaštita financijskih interesa Unije i nadležnost Europskog revizorskog suda za provođenje revizija, jer odgovarajućim sporazumima o pridruživanju nisu predviđena takva pravila.

               Nacrtom sporazuma sa Švicarskom (dalje u tekstu „pridružena zemlja”) nastoje se uspostaviti sporazumi iz članka 5. stavka 7. Uredbe (EU) br. 515/2014 te omogućiti Komisiji da preuzme konačnu odgovornost za izvršenje proračuna instrumenta u toj pridruženoj zemlji i odredi njezin doprinos proračunu Unije za taj instrument.

               Kad je riječ o proračunskim i financijskim kontrolama, države članice podliježu horizontalnim obvezama (npr. nadležnost Revizorskog suda i Europskog ureda za borbu protiv prijevara (OLAF)) koje proizlaze izravno iz Ugovora ili iz sekundarnog zakonodavstva Unije. Te se obveze izravno primjenjuju na države članice i stoga nisu navedene u Uredbi (EU) br. 515/2014. No primjenom članka 5. stavka 7. Uredbe (EU) br. 515/2014 te se obveze moraju proširiti na pridruženu zemlju nacrtom sporazuma.

               Radi zaštite financijskih interesa Unije od prijevara i drugih nepravilnosti Uredbom (EU) br. 514/2014 predviđeno je da se osoblju Komisije, Revizorskom sudu i OLAF-u odobri odgovarajući pristup za provođenje kontrola. Člankom 5. stavkom 9. Uredbe (EU) br. 514/2014 utvrđeno je da se sporazumima o suradnji s trećim zemljama Komisiji, Revizorskom sudu i OLAF-u daje izričita ovlast za provođenje takvih revizija te kontrola i inspekcija na terenu. Stoga je to predviđeno u nacrtu sporazuma.

               •Dosljednost s postojećim odredbama politike u određenom području

                  Nije primjenjivo.

               •Dosljednost u odnosu na druge politike Unije

                  Nije primjenjivo.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Budući da mu je cilj sklapanje sporazuma između Unije i Švicarske o doprinosu te zemlje instrumentu za financijsku potporu u području vanjskih granica i viza za razdoblje 2014.–2020. te o dodatnim pravilima nužnima za takvo sudjelovanje, ovaj Prijedlog za potpisivanje sporazuma temelji se na članku 77. stavku 2. i članku 218. stavku 5. Ugovora o funkcioniranju Europske unije.

               •Nužnost predložene odluke

                  Na temelju članka 5. stavka 7. Uredbe (EU) br. 515/2014 sklapanje sporazuma sa Švicarskom nužno je za postizanje dogovora o doprinosu te zemlje instrumentu za financijsku potporu u području vanjskih granica i viza za razdoblje 2014.–2020. te o dodatnim pravilima nužnima za takvo sudjelovanje.

               •Proporcionalnost

                  Nije primjenjivo.

               •Odabir instrumenta

                  Nije primjenjivo.

               3.REZULTATI EX POST EVALUACIJA, SAVJETOVANJA S DIONICAMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

                  Nije primjenjivo.

               •Savjetovanja s dionicima

                  Ne primjenjuje se.

               •Prikupljanje i primjena stručnih znanja

                  Nije primjenjivo.

               •Procjena učinka

                  Nije primjenjivo jer je Prijedlog povezan s upravljanjem programom i usmjeren na potpisivanje međunarodnog sporazuma o kojem se pregovaralo na temelju pregovaračkih smjernica koje je donijelo Vijeće.

               •Primjerenost propisa i pojednostavljivanje

                  Nije primjenjivo.

               •Temeljna prava

                  Nije primjenjivo.

               4.UTJECAJ NA PRORAČUN

               U članku 10. nacrta sporazuma i Prilogu opisuju se odredbe koje su povezane s godišnjim financijskim doprinosima pridružene zemlje proračunu Fonda za unutarnju sigurnost – granice i vize te njihovim mogućim prilagodbama situaciji kako je opisano u Prilogu.

               5.OSTALI DIJELOVI

               •Teritorijalna primjena

                  Uredba (EU) br. 515/2014 predstavlja razvoj schengenske pravne stečevine. U tom se pogledu i ovaj sporazum sa Švicarskom temelji na schengenskoj pravnoj stečevini.

                  U skladu s člancima 1. i 2. Protokola br. 22 o stajalištu Danske, priloženog UEU-u i UFEU-u, Danska ne sudjeluje u donošenju ove Odluke te ona za nju nije obvezujuća niti se na nju primjenjuje. U skladu s člankom 4. navedenog Protokola Danska će u roku od šest mjeseci nakon što Vijeće donese ovaj Prijedlog odlučiti hoće li prenijeti predloženu odluku u svoje nacionalno pravo.

                  Budući da ovaj Prijedlog predstavlja razvoj elemenata schengenske pravne stečevine u kojima Ujedinjena Kraljevina i Irska ne sudjeluju, on za njih nije obvezujući niti se na njih primjenjuje, u skladu s odlukama Vijeća 2000/365/EZ
                     4
                   odnosno 2002/192/EZ
                     5
                  .

                •Planovi provedbe i mehanizmi praćenja, evaluacije i izvješćivanja

                  U članku 17. Sporazuma navedeni su mehanizmi za izvješćivanje i praćenje koji se primjenjuju. Do 15. veljače svake godine završno s 2022. Švicarska mora Komisiji podnositi godišnja izvješća o provedbi za prethodnu financijsku godinu.

               •Dokumenti s obrazloženjima (za direktive)

                  Nije primjenjivo.

               •Detaljno obrazloženje posebnih odredbi prijedloga

                  Nije potrebno.

               S obzirom na navedeno, Komisija predlaže da Vijeće, nakon što dobije suglasnost Europskog parlamenta, odobri sporazum sa Švicarskom Konfederacijom o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               2018/0032 (NLE)

               Prijedlog

               ODLUKE VIJEĆA

               o sklapanju, u ime Europske unije, Sporazuma između Europske unije i Švicarske Konfederacije o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 77. stavak 2. u vezi s člankom 218. stavkom 6. točkom (a),

               uzimajući u obzir prijedlog Europske komisije,

               uzimajući u obzir suglasnost Europskog parlamenta
                  6
               ,

               budući da:

               (1)U skladu s Odlukom Vijeća 2017/XXX od [...] Komisija je […] potpisala Sporazum između Europske unije i Švicarske Konfederacije o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020. („Sporazum”), podložno sklapanju tog Sporazuma.

               (2)Uredbom (EU) br. 515/2014 Europskog parlamenta i Vijeća
                  7
                predviđeno je da države uključene u provedbu, primjenu i razvoj schengenske pravne stečevine sudjeluju u instrumentu za financijsku potporu u području vanjskih granica i viza te da se sklapaju sporazumi o financijskim doprinosima tih država Instrumentu te utvrđuju dodatna pravila nužna za takvo sudjelovanje, uključujući odredbe kojima se osigurava zaštita financijskih interesa Unije i nadležnost Europskog revizorskog suda za provođenje revizija.

               (3)U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje. S obzirom na to da ova Odluka predstavlja razvoj schengenske pravne stečevine, Danska, u skladu s člankom 4. navedenog protokola, u roku od šest mjeseci nakon što Vijeće odluči o ovoj Odluci odlučuje hoće li je prenijeti u svoje nacionalno pravo.

               (4)Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ
                  8
               ; Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (5)Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ
                  9
               ; Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (6)Sporazum bi trebalo odobriti u ime Europske unije,

               DONIJELO JE OVU ODLUKU:

               Članak 1.

               Odobrava se, u ime Unije, Sporazum između Europske unije i Švicarske Konfederacije o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               Tekst Sporazuma priložen je ovoj Odluci.

               Članak 2.

               Predsjednik Vijeća imenuje jednu ili više osoba ovlaštenih da u ime Europske unije dostave obavijest predviđenu člankom 19. stavkom 2. Sporazuma kako bi se izrazila suglasnost Europske unije da bude obvezana Sporazumom.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 150, 20.5.2014., str. 143.

                     (2)

                        SL L 150, 20.5.2014., str. 112.

                     (3)

                        SL L 77, 23.3.2016., str. 1.

                     (4)

                        Odluka Vijeća od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

                     (5)

                        Odluka Vijeća od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

                     (6)

                        SL C , , str. .

                     (7)

                        Uredba (EU) br. 515/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, instrumenta za financijsku potporu u području vanjskih granica i viza i stavljanju izvan snage Odluke br. 574/2007/EZ (SL L 150, 20.5.2014., str. 143.).

                     (8)

                        Odluka Vijeća od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

                     (9)

                        Odluka Vijeća od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

    ---documentbreak---

               EUROPSKA KOMISIJA
            Bruxelles,14.2.2018.
            COM(2018) 71 final
            PRILOG

            Prijedlogu ODLUKE VIJEĆA
            o sklapanju, u ime Europske unije, Sporazuma između Europske unije i Švicarske Konfederacije o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               PRILOG

               EUROPSKA UNIJA, dalje u tekstu „Unija”

               i

               ŠVICARSKA KONFEDERACIJA, dalje u tekstu „Švicarska”,

               dalje u tekstu: „stranke”,

               UZIMAJUĆI U OBZIR Sporazum između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine
                  1
                („Sporazum o pridruživanju sa Švicarskom”),

               BUDUĆI DA:

               1.Unija je Uredbom (EU) br. 515/2014 Europskog parlamenta i Vijeća uspostavila instrument za financijsku potporu u području vanjskih granica i viza kao dio Fonda za unutarnju sigurnost
                  2
               .

               2.Uredba (EU) br. 515/2014 predstavlja razvoj schengenske pravne stečevine u smislu Sporazuma o pridruživanju sa Švicarskom.

               3.Budući da Uredba (EU) br. 514/2014 Europskog parlamenta i Vijeća
                  3
                ima izravan učinak na primjenu odredaba Uredbe (EU) br. 515/2014, čime utječe na njezin pravni okvir, te budući da su postupci utvrđeni u Sporazumu o pridruživanju sa Švicarskom primijenjeni za donošenje Uredbe (EU) br. 514/2014, o čemu je Švicarska obaviještena, stranke potvrđuju da Uredba (EU) br. 514/2014 predstavlja razvoj schengenske pravne stečevine u smislu Sporazuma o pridruživanju sa Švicarskom u mjeri u kojoj je potrebna za provedbu Uredbe (EU) br. 515/2014.

               4.Člankom 5. stavkom 7. Uredbe (EU) br. 515/2014 predviđeno je da države uključene u provedbu, primjenu i razvoj schengenske pravne stečevine – među kojima je i Švicarska – sudjeluju u instrumentu u skladu s odredbama Uredbe te da se sklapaju sporazumi o financijskim doprinosima tih država instrumentu i utvrđuju dodatna pravila nužna za takvo sudjelovanje, uključujući odredbe kojima se osigurava zaštita financijskih interesa Unije i nadležnost Europskog revizorskog suda za provođenje revizija.

               5.Instrument za financijsku potporu u području vanjskih granica i viza u okviru Fonda za unutarnju sigurnost („ISF – granice i vize”) poseban je instrument u kontekstu schengenske pravne stečevine osmišljen za dijeljenje opterećenja i financijsku potporu u području vanjskih granica i vizne politike u državama članicama i pridruženim državama.

               6.Člankom 60. Uredbe (EU, Euratom) br. 966/2012 Europskog parlamenta i Vijeća
                  4
                predviđena su pravila o neizravnom upravljanju koja se primjenjuju kad su trećim zemljama, uključujući pridružene države, povjerene zadaće izvršenja proračuna.

               7.
                     Člankom 17. stavkom 4. Uredbe (EU) br. 514/2014 utvrđuje se da su prihvatljivi rashodi koji su 2014. nastali odgovornom tijelu koje još nije bilo službeno imenovano, čime se osigurava neometana tranzicija između Fonda za vanjske granice i Fonda za unutarnju sigurnost. Važno je da se isto nastojanje odražava i u ovom Sporazumu. Budući da ovaj Sporazum nije stupio na snagu prije kraja 2014., nužno je osigurati prihvatljivost rashoda nastalih prije službenog imenovanja odgovornog tijela, odnosno do tog službenog imenovanja, pod uvjetom da su sustavi upravljanja i kontrole koji su se primjenjivali prije u osnovi isti kao oni koji su na snazi nakon službenog imenovanja odgovornog tijela.

               8.Kako bi se olakšali izračun i upotreba godišnjih doprinosa koje Švicarska treba dati za ISF – granice i vize, njezini doprinosi za razdoblje 2014. – 2020. isplaćivat će se u pet godišnjih rata od 2016. do 2020. Godišnji doprinosi od 2016. do 2018. utvrđeni su kao fiksni iznosi, a doprinosi za 2019. i 2020. utvrdit će se 2019. na temelju bruto domaćeg proizvoda svih država koje sudjeluju u instrumentu ISF – granice i vize, uzimajući u obzir stvarno izvršena plaćanja,

               SPORAZUMJELE SU SE KAKO SLIJEDI:

               Članak 1.

               Područje primjene

               Ovim se Sporazumom utvrđuju dodatna pravila potrebna za sudjelovanje Švicarske u instrumentu ISF– granice i vize u skladu s Uredbom (EU) br. 515/2014.

               Članak 2.

               Financijsko upravljanje i kontrola

               1.
                     Švicarska poduzima potrebne mjere kako bi se osiguralo poštovanje odredaba koje su bitne za financijsko upravljanje i kontrolu, a utvrđene su u Ugovoru o funkcioniranju Europske unije (UFEU) i u zakonodavstvu Unije koje se zasniva na tom Ugovoru.

               Odredbe UFEU-a i sekundarnog zakonodavstva koje se spominju u prvom podstavku sljedeće su:

               (a)članak 287. stavci 1., 2. i 3. UFEU-a;

               (b)članci 30., 32. i 57., članak 58. stavak 1. točka (c) podtočka i., članak 60., članak 79. stavak 2. i članak 108. stavak 2. Uredbe (EU, Euratom) br. 966/2012;

               (c)članci 32., 38., 42., 84., 88., 142. i 144. Delegirane uredbe Komisije (EU) br. 1268/2012
                  5
               ;

               (d)Uredba Vijeća (Euratom, EZ) br. 2185/96
                  6
               ;

               (e)Uredba (EU, Euratom) br. 883/2013 Europskog parlamenta i Vijeća
                  7
               .

               Stranke mogu sporazumno odlučiti o izmjeni tog popisa.

               2.
                     Švicarska primjenjuje odredbe iz stavka 1. na svojem državnom području u skladu s ovim Sporazumom.

               Članak 3.

               Poštovanje načela dobrog financijskog upravljanja

               Sredstva koja se Švicarskoj dodjeljuju iz instrumenta ISF – granice i vize upotrebljavat će se u skladu s načelom dobrog financijskog upravljanja.

               Članak 4.

               Poštovanje načela o sukobu interesa

               Ni jedan financijski akter ni bilo koja druga osoba koja sudjeluje u izvršenju proračuna i upravljanju njime, uključujući i pripremne radnje, ili u reviziji ili kontroli na državnom području Švicarske ne smije poduzimati nikakve mjere koje bi mogle dovesti do sukoba vlastitih interesa s interesima Unije.

               Članak 5.

               Izvršenje

               Odluke Komisije kojima se pravnim osobama koje nisu države propisuje novčana obveza izvršive su na državnom području Švicarske.

               Izvršavanje se provodi u skladu s pravilima građanskog postupka na snazi u Švicarskoj. Nalog za izvršenje prilaže se odluci, bez drugih formalnosti osim provjere vjerodostojnosti odluke, koju donosi tijelo koje vlada Švicarske imenuje u tu svrhu i o tome obavješćuje Komisiju.

               Kad su te formalnosti na zahtjev Komisije ispunjene, Komisija može nastaviti s izvršenjem u skladu s nacionalnim pravom te predmet dostaviti izravno nadležnom tijelu.

               Izvršenje se može suspendirati samo odlukom Suda Europske unije. Međutim, pritužbe zbog nepravilnosti u postupku izvršenja u nadležnosti su sudova Švicarske.

               Članak 6.

               Zaštita financijskih interesa Unije od prijevare

               1.Švicarska je dužna

               (a)boriti se protiv prijevare i drugih nezakonitih aktivnosti koje utječu na financijske interese Unije mjerama koje imaju učinak odvraćanja i kojima se u Švicarskoj osigurava djelotvorna zaštita;

               (b)poduzimati mjere za borbu protiv prijevare koja utječe na financijske interese Unije jednake onima koje poduzima za borbu protiv prijevare koja utječe na njezine vlastite financijske interese te

               (c)koordinirati svoje djelovanje usmjereno na zaštitu financijskih interesa Unije s državama članicama i Komisijom.

               2.Švicarska je dužna donijeti mjere istovrijedne onima koje Unija donosi u skladu s člankom 325. stavkom 4. UFEU-a, a koje su na snazi na datum potpisivanja ovog Sporazuma.

               Stranke mogu sporazumno odlučiti o donošenju mjera istovrijednih svim naknadnim mjerama koje Unija donosi u skladu s tim člankom.

               Članak 7.

               Provjere i inspekcije na terenu koje provodi Komisija (OLAF)

               Ne dovodeći u pitanje svoja prava na temelju članka 5. stavka 8. Uredbe (EU) br. 514/2014, Komisija (Europski ured za borbu protiv prijevara – OLAF) može na državnom području Švicarske provoditi provjere i inspekcije na terenu povezane s instrumentom ISF – granice i vize u skladu s uvjetima utvrđenima u Uredbi (Euratom, EZ) br. 2185/96.

               Švicarska tijela olakšavaju provjere i inspekcije na terenu koje, ako to žele, mogu provoditi zajedno s Komisijom.

               Članak 8.

               Revizorski sud

               U skladu s člankom 287. stavkom 3. UFEU-a i dijelom prvim glavom X. poglavljem 1. Uredbe (EU, Euratom) br. 966/2012 Revizorski sud može provoditi revizije u prostorijama bilo kojeg tijela koje u ime Unije na državnom području Švicarske upravlja prihodima ili rashodima povezanima s instrumentom ISF – granice i vize, uključujući i prostorije svih fizičkih ili pravnih osoba koje primaju isplate iz proračuna.

               U Švicarskoj Revizorski sud provodi revizije u suradnji s nacionalnim revizijskim tijelima ili, ako ona nemaju potrebne ovlasti, u suradnji s nadležnim nacionalnim službama. Revizorski sud i švicarska nacionalna revizijska tijela surađuju u duhu povjerenja uz istodobno očuvanje svoje neovisnosti. Ta tijela ili službe obavješćuju Revizorski sud o tome namjeravaju li sudjelovati u reviziji.

               Revizorski sud ima barem jednaka prava kao i Komisija kako je utvrđeno u članku 5. stavku 7. Uredbe (EU) br. 514/2014 i članku 7. ovog Sporazuma.

               Članak 9.

               Javna nabava

               Švicarska primjenjuje svoje nacionalno zakonodavstvo o javnoj nabavi u skladu s odredbama Priloga 4. Sporazumu o osnivanju Svjetske trgovinske organizacije (Sporazum o javnoj nabavi)
                  8
                i Sporazuma između Europske zajednice i Švicarske Konfederacije o određenim aspektima javne nabave
                  9
               .

               Švicarska mora Komisiji dostaviti opis svojih postupaka javne nabave.

               Nadalje, mora dostaviti informacije o primijenjenim postupcima javne nabave u svakom godišnjem izvješću o provedbi iz članka 54. Uredbe (EU) br. 514/2014.

               Članak 10.

               Financijski doprinosi

               1.Za godine od 2016. do 2018. Švicarska je dužna uplaćivati godišnje doprinose u proračun instrumenta ISF – granice i vize prema tablici u nastavku:

               (svi su iznosi u EUR)

                        2016.

                        2017.

                        2018.

                        Švicarska

                        25 106 140

                        25 106 140

                        25 106 140

               2.Doprinosi Švicarske za 2019. i 2020. izračunat će se u skladu s njezinim bruto domaćim proizvodom (BDP) kao postotak BDP-a svih država koje sudjeluju u instrumentu ISF – granice i vize, prema formuli opisanoj u Prilogu.

               3.Švicarska je dužna platiti financijske doprinose iz ovog članka neovisno o datumu donošenja svojeg nacionalnog programa iz članka 14. Uredbe (EU) br. 514/2014.

               Članak 11.

               Upotreba financijskih doprinosa

               1.Ukupan iznos godišnjih plaćanja za 2016. i 2017. raspodjeljuje se kako slijedi:

               (a)75 % za preispitivanje u sredini razdoblja iz članka 8. Uredbe (EU) br. 515/2014;

               (b)15 % za razvoj informatičkih sustava iz članka 15. Uredbe (EU) br. 515/2014, podložno donošenju odgovarajućih zakonodavnih akata Unije do 30. lipnja 2017.;

               (c)10 % za djelovanja Unije iz članka 13. Uredbe (EU) br. 515/2014 i hitnu pomoć iz članka 14. Uredbe (EU) br. 515/2014.

               Ako se iznos iz točke (b) ne dodijeli ili ne potroši, Komisija ga u skladu s postupkom iz članka 5. stavka 5. točke (b) drugog podstavka Uredbe (EU) br. 515/2014 preraspodjeljuje za posebna djelovanja iz članka 7. Uredbe (EU) br. 515/2014.

               Ako ovaj Sporazum ne stupi na snagu ili se ne bude privremeno primjenjivao do 1. lipnja 2017., cijeli doprinos Švicarske upotrijebit će se u skladu sa stavkom 2. ovog članka.

               2.Ukupan iznos godišnjih plaćanja za 2018., 2019. i 2020. raspodjeljuje se kako slijedi:

               (a)40 % za posebna djelovanja iz članka 7. Uredbe (EU) br. 515/2014;

               (b)50 % za razvoj informatičkih sustava iz članka 15. Uredbe (EU) br. 515/2014, podložno donošenju odgovarajućih zakonodavnih akata Unije do 31. prosinca 2018.;

               (c)10 % za djelovanja Unije iz članka 13. Uredbe (EU) br. 515/2014 i hitnu pomoć iz članka 14. Uredbe (EU) br. 515/2014.

               Ako se iznos iz točke (b) ne dodijeli ili ne potroši, Komisija ga u skladu s postupkom iz članka 5. stavka 5. točke (b) drugog podstavka Uredbe (EU) br. 515/2014 preraspodjeljuje za posebna djelovanja iz članka 7. Uredbe (EU) br. 515/2014.

               3.Dodatni iznosi koji se dodjeljuju za preispitivanje u sredini razdoblja, djelovanja Unije, posebna djelovanja ili program za razvoj informatičkih sustava upotrebljavaju se u skladu s odgovarajućim postupkom utvrđenim u jednoj od sljedećih odredaba:

               (a)članku 6. stavku 2. Uredbe (EU) br. 514/2014;

               (b)članku 8. stavku 7. Uredbe (EU) br. 515/2014;

               (c)članku 7. stavku 3. Uredbe (EU) br. 515/2014;

               (d)članku 15. drugom podstavku Uredbe (EU) br. 515/2014.

               4.
                     Komisija svake godine može upotrijebiti najviše 181 424 EUR od iznosa koji je Švicarska uplatila za financiranje administrativnih troškova povezanih s osobljem ili vanjskim osobljem koje je potrebno za potporu provedbi Uredbe (EU) br. 515/2014 i ovog Sporazuma u Švicarskoj.

               Članak 12.

               Povjerljivost

               Informacije koje se u bilo kojem obliku priopće ili prime na temelju ovog Sporazuma smatraju se profesionalnom tajnom i zaštićene su na isti način kao što su slične informacije zaštićene odredbama koje se primjenjuju na institucije Unije i švicarskim zakonima. Takve se informacije smiju priopćiti samo osobama u institucijama Unije, državama članicama ili Švicarskoj kojima su one potrebne za obnašanje njihove službene dužnosti i smiju se upotrebljavati isključivo za osiguranje učinkovite zaštite financijskih interesa stranaka.

               Članak 13.

               Imenovanje odgovornog tijela

               1.
                     Švicarska obavješćuje Komisiju o službenom imenovanju, na ministarskoj razini, odgovornog tijela nadležnog za upravljanje rashodima i njihovu kontrolu u okviru instrumenta ISF – granice i vize, što je prije moguće nakon odobrenja nacionalnog programa.

               2.
                     Imenovanje iz stavka 1. provodi se pod uvjetom da tijelo ispunjava kriterije za imenovanje koji se odnose na unutarnje okruženje, aktivnosti kontrole, informacije i komunikaciju te praćenje, koji su utvrđeni u Uredbi (EU) br. 514/2014 ili na temelju te uredbe.

               3.
                     Imenovanje odgovornog tijela temelji se na mišljenju revizijskog subjekta, koji može biti revizijsko tijelo i koji ocjenjuje usklađenost odgovornog tijela s kriterijima za imenovanje. To tijelo može biti neovisna javna ustanova odgovorna za praćenje, evaluaciju i provedbu revizije uprave. Revizijski subjekt djeluje neovisno o odgovornom tijelu i obavlja svoj posao u skladu s međunarodno prihvaćenim revizijskim standardima. Švicarska može temeljiti svoju odluku o imenovanju na tome jesu li sustavi upravljanja i kontrole u osnovi isti kao već postojeći sustavi iz prethodnog razdoblja te funkcioniraju li djelotvorno. Ako se na temelju postojećih rezultata revizije i kontrole pokaže da imenovano tijelo više ne ispunjava kriterije za imenovanje, Švicarska poduzima potrebne mjere kako bi osigurala da se nedostaci u provedbi zadaća tog tijela otklone, uključujući poništenje imenovanja.

               Članak 14.

               Definicija financijske godine

               Za potrebe ovog Sporazuma financijska godina iz članka 60. stavka 5. Uredbe (EU, Euratom) br. 966/2012 obuhvaća plaćene rashode te prihode koji su primljeni i uneseni u račune odgovornog tijela u razdoblju koje počinje 16. listopada godine „N-1” i završava 15. listopada godine „N”.

               Članak 15.

               Prihvatljivost rashoda

               Odstupajući od članka 17. stavka 3. točke (b) i članka 17. stavka 4. Uredbe (EU) br. 514/2014, rashodi su prihvatljivi ako ih je platilo odgovorno tijelo prije nego je službeno imenovano u skladu s člankom 13. ovog Sporazuma, pod uvjetom da su sustavi upravljanja i kontrole koji su se prije primjenjivali u osnovi isti kao oni koji su na snazi nakon službenog imenovanja odgovornog tijela.

               Članak 16.

               Zahtjev za isplatu godišnjeg iznosa

               1.
                     Švicarska do 15. veljače godine koja slijedi nakon financijske godine Komisiji dostavlja dokumente i informacije koji se zahtijevaju na temelju članka 60. stavka 5. prvog podstavka točaka (b) i (c) Uredbe (EU, Euratom) br. 966/2012.

               Odstupajući od članka 44. stavka 1. Uredbe (EU) br. 514/2014 i u skladu s člankom 60. stavkom 5. trećim podstavkom Uredbe (EU, Euratom) br. 966/2012, Švicarska do 15. ožujka godine koja slijedi nakon financijske godine Komisiji dostavlja mišljenje iz članka 60. stavka 5. drugog podstavka Uredbe (EU, Euratom) br. 966/2012.

               Dostavljeni dokumenti iz ovog stavka služe kao zahtjev za isplatu godišnjeg iznosa.

               2.
                     Dokumenti iz stavka 1. sastavljaju se u skladu s modelima koje Komisija donosi na temelju članka 44. stavka 3. Uredbe (EU) br. 514/2014.

               Članak 17.

               Izvješće o provedbi

               Odstupajući od članka 54. stavka 1. Uredbe (EU) br. 514/2014 i u skladu s člankom 60. stavkom 5. trećim podstavkom Uredbe (EU, Euratom) br. 966/2012, Švicarska do 15. veljače svake godine završno s 2022. Komisiji dostavlja godišnje izvješće o provedbi nacionalnog programa u prethodnoj financijskoj godini te može, prema potrebi, objaviti te informacije.

               Prvo godišnje izvješće o provedbi nacionalnog programa dostavlja se 15. veljače nakon stupanja na snagu ovog Sporazuma ili početka njegove privremene primjene.

               Prvo izvješće obuhvaća financijske godine od 2014. do financijske godine prije predviđenog datuma za prvo godišnje izvješće u skladu s drugim stavkom.

               Švicarska dostavlja završno izvješće o provedbi nacionalnog programa do 31. prosinca 2023.

               Članak 18.

               Sustav za elektroničku razmjenu podataka

               U skladu s člankom 24. stavkom 5. Uredbe (EU) br. 514/2014 sve službene razmjene informacija između Švicarske i Komisije provode se pomoću sustava za elektroničku razmjenu podataka koji Komisija osigurava u tu svrhu.

               Članak 19.

               Stupanje na snagu

               1.Glavni tajnik Vijeća Europske unije depozitar je ovog Sporazuma.

               2.Stranke odobravaju ovaj Sporazum u skladu sa svojim postupcima. One obavještavaju jedna drugu o završetku tih postupaka.

               3.Ovaj Sporazum stupa na snagu prvog dana prvog mjeseca nakon dana zadnje obavijesti iz stavka 2.

               4.Osim članka 5., stranke primjenjuju ovaj Sporazum privremeno od dana nakon dana njegova potpisivanja, ne dovodeći u pitanje ustavne zahtjeve.

               Članak 20.

               Valjanost i otkaz

               1.Unija ili Švicarska mogu raskinuti ovaj Sporazum obavješćivanjem druge stranke o svojoj odluci. Sporazum se prestaje primjenjivati tri mjeseca od datuma takve obavijesti. Projekti i aktivnosti koji su u tijeku u trenutku otkazivanja nastavljaju se u skladu s uvjetima utvrđenima u ovom Sporazumu. Sve ostale posljedice otkazivanja stranke rješavaju sporazumno.

               2.Ovaj se Sporazum otkazuje kad se otkaže Sporazum o pridruživanju sa Švicarskom u skladu s člankom 7. stavkom 4., člankom 10. stavkom 3. ili člankom 17. Sporazuma o pridruživanju sa Švicarskom.

               Članak 21.

               Jezici

               Ovaj Sporazum sastavljen je u po jednom izvorniku na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.

               PRILOG

               Formula za izračun financijskih doprinosa za 2019. i 2020. te pojedinosti o plaćanju

               (1)Financijski doprinos Švicarske instrumentu ISF – granice i vize iz članka 5. stavka 7. drugog i trećeg podstavka Uredbe (EU) br. 515/2014 za 2019. i 2020. izračunava se kako slijedi:

               Za svaku pojedinu godinu od 2013. do 2017. konačni bruto domaći proizvod (BDP) Švicarske prema podacima dostupnima 31. ožujka 2019. podijelit će se sa zbrojem BDP-a svih država koje sudjeluju u instrumentu ISF – granice i vize za predmetnu godinu. Prosjek dobivenih pet postotaka za godine od 2013. do 2017. primjenjuje se na zbroj stvarnih godišnjih odobrenih sredstava za ISF – granice i vize za godine od 2014. do 2019. i godišnja odobrena sredstva za preuzete obveze za ISF – granice i vize za 2020., kako su uključena u nacrt općeg proračuna Europske unije za financijsku godinu 2020. koji je Komisija donijela, kako bi se dobio ukupni iznos koji Švicarska mora platiti tijekom cijelog razdoblja provedbe instrumenta ISF – granice i vize. Od tog se iznosa oduzimaju godišnja plaćanja koja je Švicarska stvarno izvršila u skladu s člankom 10. stavkom 1. ovog Sporazuma kako bi se dobio ukupni iznos doprinosa Švicarske za 2019. i 2020. Polovina tog iznosa plaća se 2019., a druga polovina 2020.

               (2)Financijski doprinos plaća se u eurima.

               (3)Švicarska uplaćuje svoj financijski doprinos najkasnije 45 dana nakon primitka obavijesti o terećenju. Svako kašnjenje u plaćanju doprinosa dovodi do zateznih kamata na nepodmireni iznos od njegova dospijeća. Kao kamatna stopa uzima se stopa koju Europska središnja banka primjenjuje na svoje glavne operacije refinanciranja, kako je objavljeno u seriji C Službenog lista Europske unije, i koja je na snazi prvog kalendarskog dana u mjesecu dospijeća, uvećana za 3,5 postotnih bodova.

                     (1)

                        SL L 53, 27.2.2008., str. 52.

                     (2)

                        Uredba (EU) br. 515/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, instrumenta za financijsku potporu u području vanjskih granica i viza i stavljanju izvan snage Odluke br. 574/2007/EZ (SL L 150, 20.5.2014., str. 143.).

                     (3)

                        Uredba (EU) br. 514/2014 Europskog parlamenta i Vijeća od 16. travnja 2014. o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama (SL L 150, 20.5.2014., str. 112.).

                     (4)

                        Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.)., kako je zadnje izmijenjena Uredbom (EU, Euratom) br. 547/2014 od 15. svibnja 2014. (SL L 163, 29.5.2014., str. 18.).

                     (5)

                        Delegirana uredba Komisije (EU) br. 1268/2012 o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362, 31.12.2012., str. 1.).

                     (6)

                        Uredba Vijeća (Euratom, EZ) br. 2185/96 o provjerama i inspekcijama na terenu koje provodi Komisija s ciljem zaštite financijskih interesa Europskih zajednica od prijevara i ostalih nepravilnosti (SL L 292, 15.11.1996., str. 2.).

                     (7)

                        Uredba (EU, Euratom) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i o stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1074/1999 (SL L 248, 18.9.2013, str. 1).

                     (8)

                        SL L 336, 23.12.1994., str. 273.

                     (9)

                        SL L 114, 30.4.2002., str. 430.


               EUROPSKA KOMISIJA
            Bruxelles, 19.2.2018.
            COM(2018) 72 final
            2018/0034(NLE)
            Prijedlog
            ODLUKE VIJEĆA
            o potpisivanju, u ime Europske unije, i privremenoj primjeni Sporazuma o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Nakon prijedloga Komisije za inicijativu PRIMA na temelju članka 185. UFEU-a
                     1
                   donesena je Odluka (EU) 2017/1324 Europskog parlamenta i Vijeća
                     2
                   o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica.

                  Cilj je PRIMA-e provedba zajedničkog programa za poticanje istraživačkih i inovacijskih kapaciteta te razvoj znanja i zajedničkih inovativnih rješenja za poboljšanje učinkovitosti, sigurnosti, zaštite i održivosti poljoprivredno-prehrambenih sustava i integrirane opskrbe i upravljanja vodom na mediteranskom području. PRIMA-u će zajednički provoditi niz država članica i trećih zemalja („države sudionice PRIMA-e”) pod istim uvjetima te uz visoku razinu predanosti znanstvenoj, upravljačkoj i financijskoj integraciji.

                  Dopisom od 26. rujna 2014. Kraljevina Maroko („Maroko”) izrazila je želju da se pridruži PRIMA-i kao država sudionica, obvezujući se na financijski doprinos inicijativi od 40 milijuna EUR.

                  Kako bi se osiguralo da Maroko sudjeluje u PRIMA-i ravnopravno s državama članicama i trećim zemljama pridruženima Obzoru 2020., potrebno je međunarodnim sporazumom s Unijom proširiti područje primjene pravnog okvira utvrđenog Odlukom (EU) 2017/1324 na Maroko.

                  Vijeće je 30. svibnja 2017. ovlastilo Komisiju da u ime Unije otvori pregovore s Marokom o međunarodnom sporazumu između Unije i Maroka kojim se utvrđuju uvjeti za sudjelovanje Maroka u PRIMA-i, podložno donošenju Odluke (EU) 2017/1324.

                  Pregovori su započeli 26. lipnja 2017., a uspješno su dovršeni 22. siječnja 2018., kada su glavni pregovarači budućih stranaka parafirali tekst nacrta sporazuma. Nacrt sporazuma priložen ovom prijedlogu u skladu je s pregovaračkim smjernicama koje je izdalo Vijeće. Konkretno, njime se utvrđuje da su uvjeti za sudjelovanje Maroka u PRIMA-i utvrđeni Odlukom (EU) 2017/1324, uz izravno upućivanje na taj zakonodavni akt Unije.

                  Kako bi se osigurala zaštita financijskih interesa Unije, osobito ovlasti Komisije, Europskog ureda za borbu protiv prijevara, Revizorskog suda i Provedbene strukture PRIMA-e (PRIMA-IS) za provedbu revizija i istraga u skladu s primjenjivim zakonodavstvom Unije, u Sporazumu se konkretno upućuje na odgovarajuće odredbe Odluke (EU) 2017/1324, a stranke se obvezuje na pružanje sve potrebne pomoći za osiguravanje njihove provedbe. Usto, budućim se sporazumom propisuje da stranke moraju usuglasiti detaljne dogovore za pomoć jer su takvi dogovori nužni za njihovu suradnju u okviru tog sporazuma.

               Sporazumom se predviđa njegova privremena primjena nakon potpisivanja kako bi marokanski istraživači mogli maksimalno iskoristiti pozive na podnošenje prijedloga objavljene na temelju prvoga godišnjeg plana rada PRIMA-e, za 2018.
                  3
                U tom se godišnjem planu rada detaljno opisuju uvjeti prihvatljivosti za sudjelovanje i financiranje pravnih osoba s poslovnim nastanom u zemlji koja postane država sudionica tijekom provedbe plana rada, kao što je Maroko. U skladu s člankom 7. stavkom 2. Odluke (EU) 2017/1324 prihvatljivost za sudjelovanje utvrđuje se u vrijeme isteka roka za podnošenje prijedloga, 17. travnja 2018., kako je navedeno u godišnjem planu rada PRIMA-e. U tom je kontekstu Maroko tijekom pregovora izrazio spremnost da privremeno primjenjuje ovaj sporazum kako bi marokanski istraživači mogli u potpunosti iskoristiti navedene pozive na podnošenje prijedloga.

               •Dosljednost s postojećim odredbama politike u određenom području

                  Kao što je predstavljeno u izvješću o procjeni učinka PRIMA-e
                     4
                  , otvorenost PRIMA-e za sudjelovanje trećih zemalja, kao što je Maroko, u skladu je s ciljevima međunarodne suradnje u području istraživanja i inovacija, kako je navedeno u Komunikaciji Komisije iz 2012. „Jačanje i usmjeravanje međunarodne suradnje EU-a u području istraživanja i inovacija: strateški pristup”
                     5
                   i okvirnom programu Obzor 2020., kojima se promiče suradnja s trećim zemljama u području znanosti, tehnologije i inovacija radi rješavanja svjetskih društvenih problema i potpore vanjskim politikama Unije. Sporazum je u skladu i s postojećim Euro-mediteranskim sporazumom o uspostavi pridruživanja između Europskih zajednica i njihovih država članica, s jedne strane, te Kraljevine Maroka, s druge strane
                     6
                  , kojim se predviđa znanstvena, tehnička i tehnološka suradnja Unije i Maroka te sa Sporazumom o znanstvenoj i tehničkoj suradnji između Europske zajednice i Kraljevine Maroka
                     7
                  , kojim se potiču znanstvene i tehnološke aktivnosti suradnje između stranaka u područjima od zajedničkog interesa.

               •Dosljednost u odnosu na druge politike Unije

                  Provedba PRIMA-e u bliskoj suradnji s trećim zemljama, kao što je Maroko, u skladu je s drugim politikama Unije, npr. migracijskom politikom, razvojnom politikom i politikom susjedstva te je relevantna za te politike.

               2.PRAVNI ELEMENTI PRIJEDLOGA

                  Prijedlog odluke Vijeća temelji se na članku 186. i članku 218. stavku 5. Ugovora o funkcioniranju Europske unije.

               4.UTJECAJ NA PRORAČUN

                  Zakonodavnim financijskim izvještajem priloženim ovoj Odluci utvrđuje se okvirni utjecaj na proračun.

               S obzirom na navedeno Komisija predlaže da Vijeće:

               – odluči o potpisivanju i privremenoj primjeni sporazuma u ime Unije,

               – ovlasti pregovarača sporazuma da u ime Unije potpiše Sporazum o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA).

               2018/0034 (NLE)

               Prijedlog

               ODLUKE VIJEĆA

               o potpisivanju, u ime Europske unije, i privremenoj primjeni Sporazuma o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 186. u vezi s člankom 218. stavkom 5.,

               uzimajući u obzir prijedlog Europske komisije,

               budući da:

               (1)Odlukom (EU) 2017/1324 Europskog parlamenta i Vijeća
                  8
                predviđa se sudjelovanje Unije u Partnerstvu za istraživanja i inovacije na mediteranskom području („PRIMA”), koje zajednički poduzima više država članica.

               (2)Cilj je PRIMA-e provedba zajedničkog programa za poticanje istraživačkih i inovacijskih kapaciteta te razvoj znanja i zajedničkih inovativnih rješenja za poboljšanje učinkovitosti, sigurnosti, zaštite i održivosti poljoprivredno-prehrambenih sustava i integrirane opskrbe i upravljanja vodom na mediteranskom području.

               (3)PRIMA-u će zajednički provoditi niz država članica i trećih zemalja („države sudionice PRIMA-e”) pod istim uvjetima te uz visoku razinu predanosti znanstvenoj, upravljačkoj i financijskoj integraciji.

               (4)Kraljevina Maroko („Maroko”) izrazila je želju da se pridruži PRIMA-i kao država sudionica ravnopravna s državama članicama i trećim zemljama pridruženima Obzoru 2020. koje sudjeluju u PRIMA-i.

               (5)U skladu s člankom 1. stavkom 2. Odluke (EU) 2017/1324 Maroko će postati država sudionica PRIMA-e podložno sklapanju međunarodnog sporazuma o znanstvenoj i tehnološkoj suradnji s Unijom kojim se utvrđuju uvjeti njegova sudjelovanja u PRIMA-i.

               (6)Vijeće je 30. svibnja 2017. ovlastilo Komisiju da u ime Unije otvori pregovore s Marokom o međunarodnom sporazumu kojim se utvrđuju uvjeti za sudjelovanje Maroka u PRIMA-i, podložno donošenju Odluke (EU) 2017/1324. Pregovori su uspješno završeni parafiranjem Sporazuma.

               (7)Sporazum bi stoga trebalo potpisati u ime Unije, podložno njegovu kasnijem sklapanju.

               (8)Kako bi se što prije omogućilo sudjelovanje Maroka u PRIMA-i, Sporazum bi se trebao primjenjivati privremeno,

               DONIJELO JE OVU ODLUKU:

               Članak 1.

               Potpisivanje Sporazuma o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA) odobrava se u ime Unije, podložno sklapanju tog Sporazuma.

               Tekst sporazuma koji treba potpisati priložen je ovoj Odluci.

               Članak 2.

               Glavno tajništvo Vijeća izdaje za osobu ili osobe koje odredi pregovarač Sporazuma instrument sa svim ovlastima potrebnima za potpisivanje Sporazuma, podložno njegovu sklapanju.

               Članak 3.

               Sporazum se primjenjuje privremeno, u skladu s člankom 4. Sporazuma, od dana njegova potpisivanja, do njegova stupanja na snagu.

               Članak 4.

               Ova Odluka stupa na snagu [datum donošenja].

               Sastavljeno u Bruxellesu,

                     Za Vijeće

                     Predsjednik

               ZAKONODAVNI FINANCIJSKI IZVJEŠTAJ

               1.OKVIR PRIJEDLOGA/INICIJATIVE

               1.1.Naslov prijedloga/inicijative

               1.2.Odgovarajuća područja politike u strukturi ABM/ABB

               1.3.Vrsta prijedloga/inicijative

               1.4.Ciljevi

               1.5.Osnova prijedloga/inicijative

               1.6.Trajanje i financijski utjecaj

               1.7.Predviđene metode upravljanja

               2.MJERE UPRAVLJANJA

               2.1.Pravila praćenja i izvješćivanja

               2.2.Sustav upravljanja i kontrole

               2.3.Mjere za sprečavanje prijevara i nepravilnosti

               3.PROCIJENJENI FINANCIJSKI UTJECAJ PRIJEDLOGA/INICIJATIVE

               3.1.Naslovi višegodišnjeg financijskog okvira i proračunskih linija rashoda na koje se prijedlog/inicijativa odnosi

               3.2.Procijenjeni utjecaj na rashode

               3.2.1.Sažetak procijenjenog utjecaja na rashode

               3.2.2.Procijenjeni utjecaj na odobrena sredstva za poslovanje

               3.2.3.Procijenjeni utjecaj na odobrena administrativna sredstva

               3.2.4.Usklađenost s tekućim višegodišnjim financijskim okvirom

               3.2.5.Doprinos trećih osoba

               3.3.Procijenjeni utjecaj na prihode

               ZAKONODAVNI FINANCIJSKI IZVJEŠTAJ

               1.OKVIR PRIJEDLOGA/INICIJATIVE

               1.1.Naslov prijedloga/inicijative

                  Prijedlog odluke Vijeća o potpisivanju, u ime Unije, i privremenoj primjeni Sporazuma o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA)

               1.2.Odgovarajuća područja politike u strukturi ABM/ABB
                  9

                  Glava 08 Istraživanja i inovacije, okvirni program Obzor 2020.

               1.3.Vrsta prijedloga/inicijative

               ☑ Prijedlog/inicijativa odnosi se na novo djelovanje

               ◻ Prijedlog/inicijativa odnosi se na novo djelovanje nakon pilot-projekta/pripremnog djelovanja
                  10

               ◻ Prijedlog/inicijativa odnosi se na produženje postojećeg djelovanja

               ◻ Prijedlog/inicijativa odnosi se na djelovanje koje je preusmjereno na novo djelovanje

               1.4.Ciljevi

               1.4.1.Višegodišnji strateški ciljevi Komisije na koje se odnosi prijedlog/inicijativa

                  Svrha je predmetne inicijative omogućiti Maroku da postane država sudionica PRIMA-e, čiji je strateški cilj izgraditi istraživačke i inovacijske kapacitete te razvijati znanje i zajednička inovativna rješenja za poljoprivredno-prehrambene sustave kako bi oni postali održivi te za integriranu opskrbu i upravljanje vodom na mediteranskom području kako bi ti sustavi, opskrba i upravljanje postali otporniji na klimu, učinkovitiji, isplativiji te okolišno i socijalno održivi, te radi doprinosa rješavanju problema nestašice vode, sigurnosti opskrbe hranom, prehrane, zdravlja, blagostanja i migracija od njihova izvora.

               1.4.2.Posebni ciljevi i odgovarajuće aktivnosti u okviru strukture ABM/ABB

                  U svrhu postizanja ciljeva PRIMA-e zajednički će je provoditi niz država članica i trećih zemalja pod istim uvjetima. Kako bi se osiguralo da Maroko sudjeluje u PRIMA-i ravnopravno s državama članicama i trećim zemljama pridruženima Obzoru 2020., potrebno je međunarodnim sporazumom s Unijom proširiti područje primjene pravnog okvira utvrđenog Odlukom (EU) 2017/1324 na Maroko.

               1.4.3.Očekivani rezultati i utjecaj

               Navesti učinke koje bi prijedlog/inicijativa trebali imati na ciljane korisnike/skupine.

                  Ovom inicijativom Maroku će se omogućiti da postane država sudionica PRIMA-e te da stoga sudjeluje ravnopravno s državama članicama i trećim zemljama pridruženima Obzoru 2020. U skladu s odredbama Odluke (EU) 2017/1324 marokanski pravni subjekti automatski bi imali uvjete za podnošenje zahtjeva za sredstva EU-a u projektima koji se financiraju iz proračuna EU-a.

               1.4.4.Pokazatelji rezultata i utjecaja

               Navesti pokazatelje koji omogućuju praćenje provedbe prijedloga/inicijative.

                  Svrha je ove inicijative omogućiti sudjelovanje Maroka u PRIMA-i. Pokazatelji rezultata i utjecaja ove inicijative stoga su usko povezani s pokazateljima za inicijativu PRIMA u cjelini, kako je navedeno u odgovarajućem prijedlogu Komisije
                     11
                  .

               1.5.Osnova prijedloga/inicijative

               1.5.1.Zahtjevi koje je potrebno kratkoročno ili dugoročno ispuniti

                  Vidjeti prethodno navedeni prijedlog Komisije za inicijativu PRIMA na temelju članka 185. UFEU-a te Izvješće o procjeni učinka PRIMA-e priloženo ovom prijedlogu Komisije
                     12
                  .

               1.5.2.Dodana vrijednost sudjelovanja EU-a

                  Vidjeti prethodno navedeni prijedlog Komisije za inicijativu PRIMA na temelju članka 185. UFEU-a.

               1.5.3.Pouke iz prijašnjih sličnih iskustava

                  Ova inicijativa nema presedana jer je PRIMA prva inicijativa te vrste kojom se predviđa da treće zemlje koje nisu pridružene Okvirnom programu EU-a za istraživanja sudjeluju ravnopravno s državama članicama te je stoga za njihovo sudjelovanje potrebno sklapanje međunarodnih sporazuma s Unijom.

               1.5.4.Usklađenost i moguća sinergija s ostalim odgovarajućim instrumentima

                  Vidjeti prethodno navedeni prijedlog Komisije za inicijativu PRIMA na temelju članka 185. UFEU-a.

               1.6.Trajanje i financijski utjecaj

               ☑ Prijedlog/inicijativa ograničenog trajanja

               –☑
                     prijedlog/inicijativa na snazi od dana privremene primjene Sporazuma te dok god je na snazi Odluka (EU) 2017/1324 (31. 12. 2028.)

               –☑
                     financijski utjecaj od datuma početka privremene primjene Sporazuma do 31. 12. 2020. (tijekom tog razdoblja treba uspostaviti mehanizam za provedbu Sporazuma. Nakon tog razdoblja nisu predviđene daljnje aktivnosti na temelju Sporazuma)

               ◻ Prijedlog/inicijativa neograničenog trajanja

               –provedba s razdobljem uspostave od GGGG. do GGGG.,

               –nakon čega slijedi redovna provedba.

               1.7.Predviđene metode upravljanja
                  13

               ◻ Izravno upravljanje Komisije

               –◻ koje obavljaju njezini odjeli, uključujući njezino osoblje u delegacijama Unije;

               –◻
                     koje obavljaju izvršne agencije

               ◻ Podijeljeno upravljanje s državama članicama

               ☑ Neizravno upravljanje delegiranjem zadaća provedbe:

               –◻ trećim zemljama ili tijelima koja su one odredile;

               –◻ međunarodnim organizacijama i njihovim agencijama (navesti);

               –◻EIB-u i Europskom investicijskom fondu;

               –◻ tijelima na koja se upućuje u člancima 208. i 209. Financijske uredbe;

               –◻ tijelima javnog prava;

               –☑ tijelima uređenima privatnim pravom koja pružaju javne usluge u mjeri u kojoj daju odgovarajuća financijska jamstva;

               –◻ tijelima uređenima privatnim pravom države članice kojima je povjerena provedba javno-privatnog partnerstva i koja daju odgovarajuća financijska jamstva;

               –◻ osobama kojima je povjerena provedba posebnih aktivnosti u ZVSP-u u skladu s glavom V. UEU-a i koje su navedene u odgovarajućem temeljnom aktu.

               –Ako je označeno više načina upravljanja, pojedinosti navesti u odjeljku „Napomene”.

               Napomene

                  Osniva se novi pravni subjekt koji će biti posvećen isključivo provedbi PRIMA-e. Financijski doprinos EU-a PRIMA-i pružat će se putem te strukture.

               2.MJERE UPRAVLJANJA

               2.1.Pravila nadzora i izvješćivanja

               Navesti učestalost i uvjete.

                  Vidjeti prijedlog Komisije za inicijativu PRIMA na temelju članka 185. UFEU-a naveden u prethodnim odjeljcima.

               2.2.Sustav upravljanja i kontrole

               2.2.1.Utvrđeni rizici

                  Vidjeti prijedlog Komisije za inicijativu PRIMA na temelju članka 185. UFEU-a naveden u prethodnim odjeljcima.

               2.2.2.Informacije o uspostavi sustava unutarnje kontrole

                  Vidjeti prijedlog Komisije za inicijativu PRIMA na temelju članka 185. UFEU-a naveden u prethodnim odjeljcima.

               2.2.3.Procjene troškova i koristi kontrola i procjena očekivane razine rizika od pogreške

                  Vidjeti prijedlog Komisije za inicijativu PRIMA na temelju članka 185. UFEU-a naveden u prethodnim odjeljcima.

               2.3.Mjere za sprečavanje prijevara i nepravilnosti

               Navesti postojeće ili predviđene mjere za sprečavanje i zaštitu.

                  Kako bi se osigurala zaštita financijskih interesa Unije, osobito ovlasti Komisije, Europskog ureda za borbu protiv prijevara, Revizorskog suda i Provedbene strukture PRIMA-e (PRIMA-IS) za provedbu revizija i istraga u skladu s primjenjivim zakonodavstvom Unije, u Sporazumu između EU-a i Maroka konkretno se upućuje na odgovarajuće odredbe Odluke (EU) 2017/1324, a stranke se obvezuje na pružanje sve potrebne pomoći za osiguravanje njihove provedbe. Usto, budućim se sporazumom propisuje da stranke moraju usuglasiti detaljne dogovore za pomoć jer su takvi dogovori nužni za njihovu suradnju u okviru tog sporazuma.

               3.PROCIJENJENI FINANCIJSKI UTJECAJ PRIJEDLOGA/INICIJATIVE

               3.1.Naslovi višegodišnjeg financijskog okvira i proračunskih linija rashoda na koje se prijedlog/inicijativa odnosi

               ·Postojeće proračunske linije

               Prema redoslijedu naslova višegodišnjeg financijskog okvira i proračunskih linija.

                        Naslov višegodišnjeg financijskog okvira

                        Proračunska linija

                        Vrsta
                        rashoda

                        Doprinos

                        Naslov 1a – Konkurentnost za rast i zapošljavanje

                        Dif./Nedif.
                           14

                        zemalja EFTA-e
                           15

                        zemalja kandidatkinja
                           16

                        trećih zemalja

                        u smislu članka 21. stavka 2. točke (b) Financijske uredbe

                        1a

                        08 01 05

                        Nedif.

                        DA

                        DA

                        NE

                        NE

               ·Zatražene nove proračunske linije

               Prema redoslijedu naslova višegodišnjeg financijskog okvira i proračunskih linija.

                        Naslov višegodišnjeg financijskog okvira

                        Proračunska linija

                        Vrsta
                        rashoda

                        Doprinos

                        Broj
                        [Naslov………………………………………]

                        Dif./Nedif.

                        zemalja EFTA-e

                        zemalja kandidatkinja

                        trećih zemalja

                        u smislu članka 21. stavka 2. točke (b) Financijske uredbe

                        [XX YY YY YY]

                        DA/NE

                        DA/NE

                        DA/NE

                        DA/NE

               3.2.Procijenjeni utjecaj na rashode

               [Ovaj se dio ispunjuje u

                  proračunskoj tablici koja se odnosi na administrativne proračunske podatke

                (drugi dokument u prilogu ovom financijskom izvještaju) koju je potrebno učitati na internetske stranice CISNET-a radi savjetovanja među službama.]

               3.2.1.Sažetak procijenjenog utjecaja na rashode

               (u EUR)

                        Naslov višegodišnjeg financijskog
                        okvira

                        1a

                        „Konkurentnost za rast i zapošljavanje”

                        GU: <za istraživanje i inovacije>

                        Godina
                        2018.
                           17

                        Godina
                        2019.

                        Godina
                        2020.

                        Godine     2021.–2029.

                        UKUPNO

                        • Odobrena sredstva za poslovanje

                        Broj proračunske linije

                        Preuzete obveze

                        1

                        Plaćanja

                        2

                        Broj proračunske linije

                        Preuzete obveze

                        1a

                        Plaćanja

                        2a

                        Odobrena administrativna sredstva koja se financiraju iz omotnice za posebne programe
                           18

                        Broj proračunske linije 08 01 05 01

                        3

                        23 000

                        23 000

                        23 000

                        69 000

                        UKUPNA odobrena sredstva
                        za GU za istraživanje i inovacije

                        Preuzete obveze

                        =1 + 1a + 3

                        23 000

                        23 000

                        23 000

                        69 000

                        Plaćanja

                        = 2 + 2a

                        + 3

                        23 000

                        23 000

                        23 000

                        69 000

                        • UKUPNA odobrena sredstva za poslovanje

                        Preuzete obveze

                        4

                        Plaćanja

                        5

                        • UKUPNA odobrena administrativna sredstva koja se financiraju iz omotnice za posebne programe

                        6

                        23 000

                        23 000

                        23 000

                        69 000

                        UKUPNA odobrena sredstva
                        iz NASLOVA <1a>
                           višegodišnjeg financijskog okvira

                        Preuzete obveze

                        = 4 + 6

                        23 000

                        23 000

                        23 000

                        69 000

                        Plaćanja

                        = 5 + 6

                        23 000

                        23 000

                        23 000

                        69 000

               Ako prijedlog/inicijativa utječe na više naslova:

                        • UKUPNA odobrena sredstva za poslovanje

                        Preuzete obveze

                        4

                        Plaćanja

                        5

                        • UKUPNA odobrena administrativna sredstva koja se financiraju iz omotnice za posebne programe

                        6

                        UKUPNA odobrena sredstva
                        iz NASLOVA 1–4
                           višegodišnjeg financijskog okvira
                        (referentni iznos)

                        Preuzete obveze

                        = 4 + 6

                        Plaćanja

                        = 5 + 6

                        Naslov višegodišnjeg financijskog
                        okvira

                        5

                        „Administrativni rashodi”

               (u EUR)

                        Godina
                        2018.
                           19

                        Godina
                        2019.

                        Godina
                        2020.

                        Godine
                        2021.–2029.

                        UKUPNO

                        GU: <za istraživanje i inovacije>

                        • Ljudski resursi

                        • Ostali administrativni rashodi

                        4 600

                        4 600

                        4 600

                        13 800

                        GLAVNA UPRAVA <za istraživanje i inovacije> UKUPNO

                        Odobrena sredstva

                        4 600

                        4 600

                        4 600

                        13 800

                        UKUPNA odobrena sredstva
                        iz NASLOVA 5
                           višegodišnjeg financijskog okvira

                        (ukupne preuzete obveze = ukupna plaćanja)

                        4 600

                        4 600

                        4 600

                        13 800

               (u EUR)

                        Godina
                        2018.
                           20

                        Godina
                        2019.

                        Godina
                        2020.

                        Godine
                        2021.–2029.

                        UKUPNO

                        UKUPNA odobrena sredstva
                        iz NASLOVA 1 – 5
                           višegodišnjeg financijskog okvira

                        Preuzete obveze

                        27 600

                        27 600

                        27 600

                        82 800

                        Plaćanja

                        27 600

                        27 600

                        27 600

                        82 800

               3.2.2.Procijenjeni utjecaj na odobrena sredstva za poslovanje

               –☑
                     Za prijedlog/inicijativu nisu potrebna odobrena sredstva za poslovanje.

               –◻
                     Za prijedlog/inicijativu potrebna su sljedeća odobrena sredstva za poslovanje:

               Odobrena sredstva za preuzete obveze u EUR

                        Navesti ciljeve i rezultate

                        ⇩

                        Godina
                        N

                        Godina
                        N + 1

                        Godina
                        N + 2

                        Godina
                        N + 3

                        Unijeti onoliko godina koliko je potrebno za prikaz trajanja utjecaja (vidjeti točku 1.6.)

                        UKUPNO

                        REZULTATI

                        Vrsta
                           21

                        Prosječni trošak

                        Br.

                        Trošak

                        Br.

                        Trošak

                        Br.

                        Trošak

                        Br.

                        Trošak

                        Br.

                        Trošak

                        Br.

                        Trošak

                        Br.

                        Trošak

                        Ukupni broj

                        Ukupni trošak

                        POSEBNI CILJ br. 1
                           22
                        ...

                        – Rezultat

                        – Rezultat

                        – Rezultat

                        Međuzbroj za posebni cilj br. 1

                        POSEBNI CILJ br. 2...

                        – Rezultat

                        Međuzbroj za posebni cilj br. 2

                        UKUPNI TROŠAK

               3.2.3.Procijenjeni utjecaj na odobrena administrativna sredstva

               3.2.3.1.Sažetak

               –◻
                     Za prijedlog/inicijativu nisu potrebna odobrena administrativna sredstva.

               –☑
                     Za prijedlog/inicijativu potrebna su sljedeća odobrena administrativna sredstva:

               (u EUR)

                        Godina
                        2018.
                           23

                        Godina
                        2019.

                        Godina
                        2020.

                        Godine
                        2021.–2029.

                        UKUPNO

                        NASLOV 5
                        višegodišnjeg financijskog okvira

                        Ljudski resursi

                        Ostali administrativni rashodi

                        4 600

                        4 600

                        4 600

                        13 800

                        Međuzbroj za NASLOV 5
                        višegodišnjeg financijskog okvira

                        4 600

                        4 600

                        4 600

                        13 800

                        Izvan NASLOVA 5
                           24

                        višegodišnjeg financijskog okvira

                        Ljudski resursi

                        23 000

                        23 000

                        23 000

                        69 000

                        Ostali
                        administrativni rashodi

                        Međuzbroj
                        izvan NASLOVA 5
                        višegodišnjeg financijskog okvira

                        23 000

                        23 000

                        23 000

                        69 000

                        UKUPNO

                        27 600

                        27 600

                        27 600

                        82 800

               Potrebna odobrena administrativna sredstva pokrit će se odobrenim sredstvima glavne uprave koja su već dodijeljena za upravljanje djelovanjem i/ili su preraspoređena unutar glavne uprave te, prema potrebi, bilo kojim dodatnim sredstvima koja se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.

               3.2.3.2.Procijenjene potrebe u pogledu ljudskih resursa

               –◻
                     Za prijedlog/inicijativu nisu potrebni ljudski resursi.

               –☑
                     Za prijedlog/inicijativu potrebni su sljedeći ljudski resursi:

               Procjenu navesti u ekvivalentima punog radnog vremena

                        Godina
                        2018.

                        Godina
                        2019.

                        Godina 2020.

                        Godine

                        2021.–2029.

                        • Radna mjesta prema planu radnih mjesta (dužnosnici i privremeni djelatnici)

                        XX 01 01 01 (Sjedište i predstavništva Komisije)

                        XX 01 01 02 (Delegacije)

                        08 01 05 01 (Neizravno istraživanje)

                        0,2

                        0,2

                        0,2

                        10 01 05 01 (Izravno istraživanje)

                        • Vanjsko osoblje (u ekvivalentu punog radnog vremena: EPRV)
                           25

                        XX 01 02 01 (UO, UNS, UsO iz „globalne omotnice”)

                        XX 01 02 02 (UO, LO, UNS, UsO i MSD u delegacijama)

                        XX 01 04 yy
                           26

                        – u sjedištima

                        – u delegacijama

                        XX 01 05 02 (UO, UNS, UsO – neizravno istraživanje)

                        10 01 05 02 (UO, UNS, UsO – izravno istraživanje)

                        Ostale proračunske linije (navesti)

                        UKUPNO

                        0,2

                        0,2

                        0,2

               XX se odnosi na odgovarajuće područje politike ili glavu proračuna.

               Potrebna odobrena sredstva za ljudske resurse pokrit će se odobrenim sredstvima koja su već namijenjena upravljanju djelovanjem i/ili koja su preraspoređena unutar glavne uprave te, prema potrebi, iz bilo kojih dodatnih sredstava koja se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.

               Opis zadaća:

                        Dužnosnici i privremeno osoblje

                        Priprema i sklapanje administrativnog dogovora s marokanskim tijelima za pomoć u cilju zaštite financijskih interesa EU-a, kako je predviđeno člankom 2. Sporazuma.

                        Vanjsko osoblje

               3.2.4.Usklađenost s tekućim višegodišnjim financijskim okvirom

               –☑
                     Prijedlog/inicijativa u skladu je s postojećim višegodišnjim financijskim okvirom.

               –◻
                     Prijedlog/inicijativa povlači za sobom reprogramiranje relevantnog naslova višegodišnjeg financijskog okvira.

                  Objasniti o kakvom je reprogramiranju riječ te navesti odgovarajuće proračunske linije i iznose.

               –◻
                     Za prijedlog/inicijativu potrebna je primjena instrumenta za financijsku fleksibilnost ili revizija višegodišnjeg financijskog okvira.

                  Objasniti što je potrebno te navesti odgovarajuće proračunske linije i iznose.

               3.2.5.Doprinos trećih osoba

               –☑ Prijedlogom/inicijativom ne predviđa se sufinanciranje od trećih osoba.

               –Prijedlogom/inicijativom predviđa se sufinanciranje prema sljedećoj procjeni:

               Odobrena sredstva u EUR

                        Godina
                        N

                        Godina
                        N + 1

                        Godina
                        N + 2

                        Godina
                        N + 3

                        Unijeti onoliko godina koliko je potrebno za prikaz trajanja utjecaja (vidjeti točku 1.6.)

                        Ukupno

                        Navesti tijelo koje sudjeluje u financiranju

                        UKUPNA sredstva sufinanciranja

               3.3.Procijenjeni utjecaj na prihode

               –☑
                     Prijedlog/inicijativa nema financijski utjecaj na prihode.

               –◻
                     Prijedlog/inicijativa ima sljedeći financijski utjecaj:

               –◻
                     na vlastita sredstva

               –◻
                     na razne prihode

               (u EUR)

                        Proračunska linija u okviru prihoda:

                        Odobrena sredstva dostupna za tekuću proračunsku godinu

                        Utjecaj prijedloga/inicijative
                           27

                        Godina
                        N

                        Godina
                        N + 1

                        Godina
                        N + 2

                        Godina
                        N + 3

                        Unijeti onoliko godina koliko je potrebno za prikaz trajanja utjecaja (vidjeti točku 1.6.)

                        Članak ………….

               Za razne namjenske prihode navesti odgovarajuće proračunske linije rashoda.

               Navesti metodu izračuna utjecaja na prihode.

                     (1)

                        COM(2016) 662 final, 18.10.2016.

                     (2)

                        Odluka (EU) 2017/1324 Europskog parlamenta i Vijeća od 4. srpnja 2017. o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica (SL L 185, 18.7.2017., str. 1.).

                     (3)

                        C(2018) 371 final, 24.1.2018.

                     (4)

                        SWD(2016) 332 final, 18.10.2016.

                     (5)

                        COM(2012) 497 final.

                     (6)

                        SL L 70, 18.3.2000., str. 2.

                     (7)

                        SL L 37, 10.2.2004., str. 9.

                     (8)

                        Odluka (EU) 2017/1324 Europskog parlamenta i Vijeća od 4. srpnja 2017. o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica (SL L 185, 18.7.2017., str. 1.).

                     (9)

                        ABM: upravljanje na temelju djelatnosti; ABB: priprema proračuna na temelju djelatnosti.

                     (10)

                        Kako je navedeno u članku 54. stavku 2. točkama (a) ili (b) Financijske uredbe.

                     (11)

                        COM(2016) 662 final, 18.10.2016.

                     (12)

                        SWD(2016) 332 final, 18.10.2016.

                     (13)

                        Informacije o načinima upravljanja i upućivanju na Financijsku uredbu dostupni su na internetskim stranicama BudgWeb:
                  https://myintracomm.ec.europa.eu/budgweb/en/man/budgmanag/Pages/budgmanag.aspx

                     (14)

                        Dif. = diferencirana odobrena sredstva; nedif. = nediferencirana odobrena sredstva.

                     (15)

                        EFTA: Europsko udruženje slobodne trgovine.

                     (16)

                        Zemlje kandidatkinje i, ako je primjenjivo, potencijalne zemlje kandidatkinje sa zapadnog Balkana.

                     (17)

                        Godina 2018. godina je početka provedbe prijedloga/inicijative.

                     (18)

                        Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravnih istraživanja, izravnih istraživanja.

                     (19)

                        Godina 2018. godina je početka provedbe prijedloga/inicijative.

                     (20)

                        Godina 2018. godina je početka provedbe prijedloga/inicijative.

                     (21)

                        Rezultati se odnose na proizvode i usluge koji se isporučuju (npr. broj financiranih studentskih razmjena, kilometri izgrađenih prometnica itd.).

                     (22)

                        Na način opisan u odjeljku 1.4.2. „Posebni ciljevi…”.

                     (23)

                        Godina 2018. godina je početka provedbe prijedloga/inicijative.

                     (24)

                        Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravnih istraživanja, izravnih istraživanja.

                     (25)

                        UO = ugovorno osoblje; LO = lokalno osoblje; UNS = upućeni nacionalni stručnjaci; UsO = ustupljeno osoblje; MSD = mladi stručnjaci u delegacijama.

                     (26)

                        U okviru gornje granice za vanjsko osoblje iz odobrenih sredstava za poslovanje (prijašnje linije „BA”).

                     (27)

                        Kad je riječ o tradicionalnim vlastitim sredstvima (carine, pristojbe na šećer), navedeni iznosi moraju biti neto iznosi, to jest bruto iznosi umanjeni za 25 % na ime troškova naplate.

    ---documentbreak---

               EUROPSKA KOMISIJA
            Bruxelles,19.2.2018.
            COM(2018) 72 final
            PRILOG

            Prijedlogu ODLUKE VIJEĆA
            o potpisivanju, u ime Europske unije, i privremenoj primjeni Sporazuma o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA)

               PRILOG

               Sporazum o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA)

               Europska unija (dalje u tekstu „Unija”),

               s jedne strane,

               i

               Kraljevina Maroko (dalje u tekstu „Maroko”),

               s druge strane,

               (dalje u tekstu „stranke”)

               budući da se Euro-mediteranskim sporazumom o uspostavi pridruživanja između Europskih zajednica i njihovih država članica, s jedne strane, te Kraljevine Maroka, s druge strane, koji je stupio na snagu 1. ožujka 2000., predviđa znanstvena, tehnička i tehnološka suradnja;

               budući da se Sporazumom o znanstvenoj i tehničkoj suradnji između Europske zajednice i Kraljevine Maroka, koji je stupio na snagu 14. ožujka 2015., uspostavlja službeni okvir za suradnju stranaka u području znanstvenog i tehnološkog istraživanja;

               budući da je proces koji je doveo do PRIMA-e započeo Euro-mediteranskom konferencijom o znanosti, tehnologiji i inovacijama u Barceloni 2012., na kojoj su se sudionici usuglasili o pokretanju novog partnerstva u istraživanju i inovacijama utemeljenog na načelima zajedničke odgovornosti, zajedničkih interesa te zajedničke koristi;

               budući da je Maroko aktivno sudjelovao u tom procesu te se dopisom od 26. rujna 2014. službeno obvezao na financijski doprinos PRIMA-i;

               budući da je u prosincu 2014. niz država članica EU-a i drugih zemalja, među kojima je bio i Maroko, Europskoj komisiji podnijelo prijedlog „zajedničkog programa PRIMA”;

               budući da se Odlukom (EU) 2017/1324 Europskog parlamenta i Vijeća o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica reguliraju uvjeti za sudjelovanje država članica EU-a i zemalja pridruženih Obzoru 2020. koje su države sudionice inicijative, osobito njihove financijske obveze i sudjelovanje u upravljačkim strukturama inicijative;

               budući da će prema uvjetima iz Odluke (EU) 2017/1324 Maroko postati država sudionica PRIMA-e podložno sklapanju međunarodnog sporazuma o znanstvenoj i tehnološkoj suradnji s Unijom kojim će se utvrditi uvjeti njegova sudjelovanja u PRIMA-i;

               budući da je Maroko izrazio želju da se pridruži PRIMA-i kao država sudionica ravnopravna s državama članicama EU-a i zemljama pridruženima Obzoru 2020. koje sudjeluju u PRIMA-i;

               budući da je za uređivanje prava i obveza Maroka kao države sudionice PRIMA-e potreban međunarodni sporazum između Unije i Maroka,

               SPORAZUMJELE SU SE KAKO SLIJEDI:

               Članak 1.

               Svrha

               Svrha je ovog Sporazuma utvrditi uvjete za sudjelovanje Maroka u Partnerstvu za istraživanja i inovacije na mediteranskom području (PRIMA).

               Članak 2.

               Uvjeti sudjelovanja Maroka u PRIMA-i

               Uvjeti za sudjelovanje Maroka u PRIMA-i utvrđeni su Odlukom (EU) 2017/1324 Europskog parlamenta i Vijeća o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica. Stranke ispunjavaju obveze utvrđene tom odlukom te provode odgovarajuće mjere, osobito pružanjem sve potrebne pomoći kako bi se osigurala primjena njezina članka 10. stavka 2. i članka 11. stavaka 3. i 4. Stranke usuglašavaju detaljne dogovore za pomoć jer su takvi dogovori nužni za njihovu suradnju u okviru ovog Sporazuma.

               Članak 3.

               Teritorijalna primjena

               Teritorijalna primjena ovog Sporazuma utvrđena je Euro-mediteranskim sporazumom o uspostavi pridruživanja između Europskih zajednica i njihovih država članica, s jedne strane, te Kraljevine Maroka, s druge strane.

               Članak 4.

               Potpisivanje i privremena primjena

               Ovaj Sporazum privremeno se primjenjuje od dana potpisivanja.

               Članak 5.

               Stupanje na snagu i trajanje

               1. Stranke odobravaju ovaj Sporazum u skladu sa svojim postupcima.

               2. Sporazum stupa na snagu na datum na koji obje stranke jedna drugu diplomatskim kanalima obavijeste o dovršetku postupaka iz prvog stavka.

               3. Ovaj Sporazum ostaje na snazi dok god je na snazi Odluka (EU) 2017/1324, osim ako ga jedna od stranaka raskine u skladu s člankom 6.

               Članak 6.

               Raskid

               1. Svaka stranka može u bilo kojem trenutku raskinuti ovaj Sporazum dostavom pisane obavijesti drugoj stranci o namjeri raskida.

               Raskid stupa na snagu šest mjeseci nakon datuma dostave pisane obavijesti adresatu.

               2. Projekti i aktivnosti koji su u tijeku u trenutku raskida ovog Sporazuma nastavljaju se do njihova završetka, pod uvjetima utvrđenima u ovom Sporazumu.

               3. Sve ostale posljedice raskida stranke rješavaju zajedničkom suglasnošću.

               Članak 7.

               Rješavanje sporova

               Postupak rješavanja sporova predviđen člankom 86. Euro-mediteranskog sporazuma o uspostavi pridruživanja između Europskih zajednica i njihovih država članica, s jedne strane, te Kraljevine Maroka, s druge strane, primjenjuje se na sve sporove povezane s primjenom ili tumačenjem ovog Sporazuma.

               ****

               Ovaj je Sporazum sastavljen u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i arapskom jeziku, pri čemu je svaki od tih tekstova jednako vjerodostojan.